praskliny na predkožke
Dobrý den, prosím vás na predkožke sa mi robia malé trhlinky a potom je problém pretiahnuť predkožku cez žaluď,nakoľko to troška krváca.Nič nepáli,žaluď je tiež čistý bez zápalu.Canesten pomôže na chvíľu no pri styku alebo stoporeni sa prasklinky objavia.Čo pomoze?ozonoidy tiež pomohli len na chvíľu
Dobrý deň,
ďakujeme za Vašu otázku.
Príčin, ktoré môžu spôsobovať Vaše ťažkosti je viacero. Pravdepodobne ide o zápal, ktorý je výsledkom narušenia rovnováhy osídlenia tohto citlivého miesta pre rôzne faktory.
Oblasť predkožky je náchylná na rast kvasiniek a baktérii, pretože je tvorená vlhkým a teplým prostredím. Premnoženie kvasiniek, ale aj iných mikroorganizmov nastáva z viacerých príčin. K ich  rozvoju napomáha aj nosenie tesného, prípadne syntetického spodného prádla a nohavíc, nedostatočná hygiena (kedy dochádza k hromadeniu baktérii a kvasiniek v oblasti predkožky), alebo prehnaná hygiena, nadbytok cukrov v strave, niektoré ochorenia, liečba antibiotikami a inými liekmi, podráždenie na čistiace a pracie prostriedky, oslabená imunita a iné.
Liečbe mykózy u mužov sa v minulosti venovala kolegyňa. Jej odpoveď si môžete prečítať na tomto
odkaze
.
V prípade potvrdenia mykózy je potrebné, aby sa preliečila aj Vaša partnerka. Ak budú Vaše ťažkosti pretrvávať aj po preliečení alebo sa Váš zdravotný stav zhorší, odporúčam návštevu urológa.
Prajem pekný zvyšok dňa.
S pozdravom,
PharmDr. Anna Pacalajová